open-index/open-wikipedia-markdown huggingface dataset:
Flekkulehaleflue

**Flekkulehaleflue** (***Sphaerophoria interrupta***) er en liten flue som tilhører familien blomsterfluene.  Den finnes over hele landet unntatt på høyfjellet.

## Utseende
En liten (6-9 mm), gul og svart blomsterflue. Kroppsbygningen er lang og smal, bakkroppsspissen når hos hannen omtrent til vingespissene. Fasettøynene er nakne, antennene korte og gule. Ansiktet er gult. Thorax er litt matt, grønnlig bestøvet, med brede, gule sidestriper. Scutellum er gult. Bakkroppen er lang og sylindrisk med fire par runde, gule flekker. Hannens ytre kjønnsorganer danner en stor, avrundet, for det meste gul kapsel, syrstylus har en stor, fingeraktig utvekst. Beina er gule bortsett fra mørke bakføtter og forholdsvis korte, vingene glassklare. Hunnens bakkropp har fire par adskilte flekker.

## Levevis
Larvene lever av bladlus. De voksne fluene kan finnes fra mai til august og besøker mange slags blomster, arten overvintrer som larve. 

## Utbredelse
Denne arten finnes over mesteparten av Europa og i det vestlige Sibir.  I Norge er den vanlig over hele landet unntatt lengst i nord.

## Systematisk inndeling
Arten var tidligere kjent som *Sphaerophoria menthastri*.

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten kulehalefluer, *[[Sphaerophoria]]* Lepeletier & Audinet-Serville, 1828 
********* flekkulehaleflue, *Sphaerophoria interrupta* (Fabricius, 1805)

## Referanser




## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Skrot (album)

***Skrot*** er et musikkalbum med Null$katte$nylterne fra 2008. 

Albumet inneholder en coverversjon av Prudence sin «På botne e vi ganske lik».

## Sporliste
# «Sileppa» (Torsvik/Øien/Null$katte$nylterne)
# «Skrot» (Torsvik/Øien/Null$katte$nylterne)
# «Stol på mæ» (Prytz/Torsvik/Øien/Null$katte$nylterne)
# «Predator» (Torsvik/Øien/Null$katte$nylterne)
# «Placebo» (Torsvik/Øien/Null$katte$nylterne)
# «Domsnill» (Torsvik/Øien/Null$katte$nylterne)
# «På botne e vi ganske lik» (Per Erik Wallum)
# «54321» (Prytz/Dahl/Null$katte$nylterne)
# «Æ» (Torsvik/Øien/Null$katte$nylterne)
# «Kamerat» (Prytz/Dahl/Torsvik/Øien/Null$katte$nylterne)
# «Trur du at du» (Torsvik/Øien/Null$katte$nylterne)
## Medvirkende
### [[Null$katte$nylterne]]
* Torkil Torsvik - vokalist, låtskriver, produsent
* Åsmund Prytz - gitarer, vokal, produsent, låtskriver
* Daniel Viken - gitarer vokal, produsent
* Eirik Øien - bass, gitarer, vokal, låtskriver, produsent
* Tom Kenneth Alte - trommer, piano, vokal, produsent
### Øvrige medvirkende
* Anne Liv Tresselt - kor
* Stine Bendiksen - kor 
* Pål Brekkås - piano, tekniker
* Mikael Dahl - låtskriver 
* Stian Dahlslett - cover 
## Eksterne lenker
* Skrot
Seksflekket hageblomsterflue

**Seksflekket hageblomsterflue** (*Syrphus sexmaculatus*) er en middelstor flue som tilhører familien blomsterfluene. Arten finnes i høyereliggende områder over hele Norge.

## Utseende
En middelsstor (9-11 mm), gul og svart blomsterflue. Den skiller seg fra andre *[[Syrphus]]*-arter på at bakkroppen har adskilte, gule flekker i stedet for gule tverrbånd. Hodet er stort og bredt, fasettøynene mørkrøde og nakne. De møtes i pannen hos hannen, men er bredt skilte hos hunnen. Antennene er nokså korte, for det meste gule. Ansiktet er gult. Thorax er svart med grønnlig bestøvning, litt matt. På sidene er den tett kledt med gule hår. Scutellum er lysgult. Bakkroppen er avlangt oval, litt flat, med dypt svart grunnfarge. På det andre, tredje og fjerde bakkroppsleddet er det kommaformede, gule flekker. Vingene er glassklare med nesten usynlig vingemerke.

## Levevis
Arten finnes på fjellet og i åpen fjellbjørkeskog. Larvene lever av bladlus. De voksne fluene kan finnes fra juni til september og besøker mange slags blomster, arten overvintrer som larve. 

## Utbredelse
Arten finnes i Skandinavia og videre østover gjennom Russland til Stillehavet og også i det nordligste Nord-Amerika. I Norge finnes den i fjellet over hele landet.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten hageblomsterfluer, *[[Syrphus]]* Fabricius, 1775
********* seksflekket hageblomsterflue, *Syrphus sexmaculatus* (Zetterstedt, 1838)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Likestillings- og diskrimineringsnemnda

**Likestillings- og diskrimineringsnemnda** var et uavhengig forvaltningsorgan administrativt underordnet Barne- og likestillingsdepartementet. Nemnda var et klageorgan på diskrimineringsrettens område, og var overordnet Likestillings- og diskrimineringsombudet i enkeltsaker hvor ombudet hadde uttalt seg.

Nemnda ble opprettet i 2006, og erstattet den tidligere Klagenemnda for likestilling.

Nemndas virksomhet var regulert av diskrimineringombudsloven (lov om Likestillings- og diskrimineringsombudet og Likestillings- og diskrimineringsnemnda, 2005). Nemnda håndhevet:
* Likestillingsloven
* Lov om forbud mot diskriminering på grunn av etnisitet, religion mv. (diskrimineringsloven)
* Lov om forbud mot diskriminering på grunn av nedsatt funksjonsevne (diskriminerings- og tilgjengelighetsloven)
* Arbeidsmiljølovens likebehandlingskapittel (kapittel 13)

I tillegg håndhevet nemnda diskrimineringsforbudene i boliglovene:

* Husleieloven
* Eierseksjonsloven
* Burettslagslova
* Bustadbyggjelagslova

Nemnda hadde åtte faste medlemmer, hvorav fem deltok i hvert møte. Den var ledet av Trude Haugli, professor i rettsvitenskap ved Det juridiske fakultet ved Universitetet i Tromsø.

Nemnda ble lagt ned 31. desember 2017 og erstattet av Diskrimineringsnemnda.

## Referanser


## Eksterne lenker
* Likestillings- og diskrimineringsnemnda
Jordmaurblomsterflue

**Jordmaurblomsterflue** (*Microdon analis*) er en middelstor flue som tilhører familien blomsterfluene. Arten finnes spredt over hele Norge.

## Utseende
En middelsstor (8-10 mm), kort og kraftig blomsterflue, vingene påfallende små. Hodet er kort og bredt, fasettøynene mørke, nakne og bredt adskilt hos begge kjønn. Antennene er nær dobbelt så lange som hodet, særlig det innerste leddet er forlenget. Kroppen er brunsvart, stedvis tett kledt med korte, lyse hår. Beina er korte og kraftige, lårene svarte, leggene og føttene lysbrune. Vingene er korte og brede, melkeaktige med brune årer. Bakkroppen er kort oval.

## Levevis
Som andre maurblomsterfluer lever larven som snyltere i underjordiske maurtuer.  Man antar at denne arten er knyttet til jordmaur (slekten *[[Lasius]]*). Man finner særlig disse fluene i åpen, eldre skog, også på hogstflater. Det bør være rikelig av morkne stubber med maur i. De voksne fluene flyr i mai-juli, i motsetning til mange andre blomsterfluer besøker de sjelden blomster.

## Utbredelse
Arten finnes over nesten hele den palearktiske sone. I Norge er den funnet i lavlandet over hele landet, mest i indre strøk.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Microdontinae
******** slekten maurblomsterfluer, *[[Microdon]]* Meigen, 1803
********* jordmaurblomsterflue, *Microdon analis* Macquart, 1842 (synonym *[[Microdon eggeri]]* Mik, 1897)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Gulbåndet krattblomsterflue

**Gulbåndet krattblomsterflue** (*Meliscaeva cinctella*) er en middelstor flue som tilhører familien blomsterfluene. Den er utbredt og ganske vanlig over hele Norge. 

## Utseende
En middelsstor (9-11 mm), slank, gul og svart blomsterflue. Arten kan kjennes på den slanke kroppsformen kombinert med brede, gule tverrbånd på bakkroppen. Hodet er stort og bredt med nakne fasettøyne. Thorax er blankt svart med tette, gule hår på sidene, scutellum er lyst gult. Bakkroppen er smal og parallellsidig hos hannen, langt oval hos hunnen. Det andre leddet har et par store, mer eller mindre trekantede gule sideflekker, leddene tre til fem har brede, gule tverrbånd. Beina er slanke og brune, vingene glassklare med lysbrunt vingemerke.

## Levevis
Den finnes på åpne marker som ligger like ved skog. Larvene lever av bladlus på ulike slags trær. Fluene besøker blomster, i tillegg spiser de gjerne honningdugg fra bladlus.

## Utbredelse
Arten finnes over det meste av den palearktiske sone og mye av Nord-Amerika. I Norge er den utbredt over det meste av landet unntatt i høyfjellet.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** **[[blomsterfluer]]** (Syrphidae)
****** underfamilie Syrphinae
******* gruppe Syrphini
******** slekten krattblomsterfluer, *[[Meliscaeva]]* Frey, 1946 
********* **gulbåndet krattblomsterflue**, *Meliscaeva cinctella* (Zetterstedt, 1843)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Syrphinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 408 sider. ISBN 978-91-88506-66-5

## Eksterne lenker
*
Haderslevhus

**Haderslevhus** var et dansk slott i Haderslev. Det nevnes første gang i 1326, da Kristoffer IIs sønn satt fanget inntil borgen 3 år senere ble brent ned av jydene.

Christian I underskrev i 1448 sin håndfestning på borgen, og Christian III ble i 1525 stattholder(?) på Haderslevhus, hvor også hans sønn – den senere Frederik II – ble født i 1534.

Da hertug Hans den eldre overtok borgen i 1540 omtales den som et røverrede, og han iverksatte byggingen av Hansborg – Danmarks første renessanseslott.

Da Hertug Hans døde i 1580 arvet Frederik II slottet og i 1597 ble Christian IV viet på Haderslevhus til Anna Kathrine. Senere benyttet han slottet til elskovsmøter med Kirsten Munk.

I 1627 brant store deler av Haderslev og byen ble okkupert av Torquato Conti. I 1644 fulgte Torstensons okkupasjon og slottet ble brent. Det ble ikke oppført igjen og stenene ble i stedet benyttet av byens borgere til gjenoppbyggingen av byen.

## Eksterne lenker
* Museumsinspektør Lennart Madsens utredning
Soleieblomsterflue

**Soleieblomsterflue** (*Cheilosia albitarsis*) er en middelstor flue som tilhører familien blomsterfluene.  Den finnes over hele Norge.

## Utseende
En middelsstor (7-11 mm), helsvart blomsterflue, en av de større *[[Cheilosia]]*-artene. Fasettøynene har lange, lyse hår hos hannen, men er nakne hos hunnen. Hannen har en spist framskytende midtknøl i ansiktet, mens hunnens er ganske liten. Kroppen er litt matt svart, med mest mørke hår. Beina er svarte bortsett fra de midterste leddene på forføttene som er gulbrune. Vingene er litt grått røykfargede.

## Levevis
Denne arten påtreffes helst på fuktige enger. Larvene utvikler seg i rotstokkene på krypsoleie, trolig også andre soleier. De voksne fluene flyr i mai-august.

## Utbredelse
Arten er utbredt i nesten hele den palearktiske sone, også over hele Norge.

## Systematisk inndeling
 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* soleieblomsterflue, *Cheilosia albitarsis* (Meigen, 1822)

## Kilder
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8

## Eksterne lenker
* 
* Bilde av arten
Niels Neergaard

**Niels Thomasius Neergaard** (født 27. juni 1854 i Ugilt, død 2. september 1936 i København) var en dansk historiker og politiker (V). Han var Danmarks statsminister i regjeringene Neergaard I, II og III fra 1908 til 1909 og igjen fra 1920 til 1924.

Neergaard ble inn valgt på Folketinget først fra 1887 til 1890 og deretter fra 1892 til 1932. Han tilhørte Moderate Venstre frem til samlingen til partiet Venstre omkring 1910. I 1908 ble han finansminister i Regjeringen J.C. Christensen II. Jens Christian Christensen måtte allerede samme år trekke seg etter Alberti-saken, og Neergaard dannet ny regjering.

Han var medlem av en lang rekke utvalg og virksomheter. Som historiker skrev han flere bøker om nyere dansk politisk historie.

## Utmerkelser
Neergaard var medlem av Det kongelige danske Selskab for Fædrelandets Historie fra 1918 og ble æresdoktor ved Københavns Universitet i 1929. Han var innehaver av Dannebrogordenen og Dannebrogordenens hederstegn.

## Referanser




## Eksterne lenker
* Dansk biografisk leksikon
Sprint-VM på skøyter 1972

**Sprint-VM på skøyter 1972**, det første offisielle sprintverdensmesterskapet i ISU-regi, ble arrangert på Eskilstuna Isstadion i Eskilstuna, Sverige den 26. og 27. februar 1972. 

Finske Leo Linkovesi og vesttyske Monika Pflug ble de første offisielle verdensmesterne i hurtigløp sprint.

## Medaljevinnere – sammenlagt

## Resultater
### Sammenlagt damer

### Sammenlagt herrer

## Litteratur
* 
* 

## Eksterne lenker
*  
* 
*  
*  
*  Sprint-VM på skøyter 1972 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer (viser bare topp 25) og herrer på The-Sports.org (ikke komplett, mangler en løper, en kvinne: finske  Vilkas som ikke gikk andre dag).
Reverød urteblomsterflue

**Reverød urteblomsterflue** (*Cheilosia chrysocoma*) er en middelstor flue som tilhører familien blomsterfluene.  Den finnes over hele Norge bortsett fra de aller nordligste områdene.

## Utseende
En middelsstor (9-12 mm), svart blomsterflue, tett kledt med brunrøde hår, en av de større *[[Cheilosia]]*-artene. I motsetning til de fleste andre *[[Cheilosia]]-*arter er denne lett å kjenne igjen på den reverøde pelsen og de oransje antennene.
Fasettøynene har lange, lyse hår. Antennene er livlig oransje. Kroppen er litt matt svart, tett kledt med brunrøde ("reverøde") hår. Beina er gulbrune med mørkere lår. Vingene er klare, litt brungule langs årene, med brungult vingemerke.

## Levevis
Denne arten påtreffes helst på fuktige enger og beitemarker. Larvene utvikler seg i røttene på tistler, kanskje også på sløke. De voksne fluene flyr i mai-juni og er gjerne blant de første blomsterfluene om våren.

## Utbredelse
Arten er utbredt i den palearktiske sone østover til Bajkalsjøen, også over hele Norge bortsett fra den nordlige delen av Finnmark.

## Systematisk inndeling
 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* reverød urteblomsterflue, *Cheilosia chrysocoma* (Meigen, 1822)

## Kilder
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8

## Eksterne lenker
* 
* Bilde av arten
VM i skiflyging 1996

**[[VM i skiflyging|Verdensmesterskapet i skiflyging]] 1996** ble arrangert i Bad Mitterndorf, Østerrike fra 9. til 11. februar 1996.

Mesterskapet gikk over to konkurransedager, der begge dagene også talte som renn i verdenscupen. Med hopp på 198 og 199 meter søndag 11. februar hadde tyske Christof Duffner selve konkurransens lengste hopp, men dårligere hopp dagen før gjorde at han ikke klarte medalje sammenlagt i VM.

## Bakken
Kulm var blitt utbygd til VM og hadde K-punkt 185 meter og jurylengde (en forløper for bakkestørrelse) 190 meter. Før mesterskapet var bakkerekorden 191 meter, satt av Andreas Felder (Østerrike) under VM i 1986. Hoppet var tangering av verdensrekorden da det ble gjort. Under treningen til VM 1996 ble bakkerekorden forbedret to ganger, sist til 201 meter av Jens Weißflog (Tyskland).

## Resultater

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 375-376 og 388-389
*FIS: Resultater
Spissnutet soppblomsterflue

**Spissnutet soppblomsterflue** (*Cheilosia longula*) er en middelstor flue som tilhører familien blomsterfluene. Ulikt de fleste andre *[[Cheilosia]]*-arter som har larver på planter lever disse på sopp. Den finnes over hele Norge. Det er sannsynlig at de skjuler seg to forskjellige arter bak navnet "*Cheilosia longula*".

## Utseende
En middelsstor (7–9&nbsp;mm), svart, ganske sterkt hårete blomsterflue. Skuldrene og spissen på scutellum kan være gule. Antennene er ganske små og mørke. Fasettøynene er nakne. Kroppen er blankt svart, ganske tett kledt med lange, mørke hår. Scutellum har svarte børster langs kanten og mørke hår. Beina er for det meste svarte, men oftest gule ved kneet. Vingene er litt grått røykfargede.

## Levevis
Denne arten påtreffes helst i skog. Larvene utvikler seg i sopp, særlig rørsopper som brunskrubb, rødskrubb og sandsopp. De voksne fluene flyr i april-oktober.

## Utbredelse
Arten er utbredt i den palearktiske sone og i Nord-Amerika, også trolig over hele Norge.

## Systematisk inndeling
Navnet *Cheilosis longula* omfatter trolig to arter, der den ene er vidt utbredt og den andre utpreget nordlig.

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* spissnutet soppblomsterflue, *Cheilosia longula* (Zetterstedt, 1838)

## Referanser




## Kilder
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8

## Eksterne lenker
*
VM i skiflyging 1998

**[[VM i skiflyging|Verdensmesterskapet i skiflyging]] 1998** ble arrangert i Oberstdorf, Tyskland fra 22. til 25. januar 1998.

Mesterskapet gikk over to konkurransedager, der begge dagene også talte som renn i verdenscupen.

## Bakken
Heini Klopfer-bakken var blitt utbygd til VM og hadde K-punkt 185 meter og jurylengde (en forløper for bakkestørrelse) 194 meter. Før mesterskapet var bakkerekorden 193 meter, satt av Nicolas Jean-Prost (Frankrike) 23. februar 1995. Under VM ble bakkerekorden forbedret til 209 meter av Dieter Thoma (Tyskland).

## Resultater

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 379-80 og 389
*FIS: Resultater
Sprint-VM på skøyter 1973

**Sprint-VM på skøyter 1973**, det 2. offisielle sprintverdensmesterskapet i ISU-regi, ble arrangert i Valle Hovin kunstisbane i bydelen Gamle Oslo, Oslo i Norge den 3. og 4. februar 1973.

## Medaljevinnere – sammenlagt
### Damer

### Herrer

## Resultater
### Sammenlagt damer

### Sammenlagt herrer

## Litteratur
* 
* 

## Eksterne lenker
*  
* 
*  
*  
*  Sprint-VM på skøyter 1973 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer og herrer på The-Sports.org
*
IESE

**IESE Business School** er Universidad de Navarra sin handelshøyskole, og kjent for sine Master of Business Administration og Executive MBA programmer. Skolen rangeres normalt blant de 3 fremste i Europa, og MBA-programmet ble i *The Economist* rangert som den beste i verden. Navnet står for "Instituto de Estudios Superiores de la Empresa".

IESE er underlagt den katolske organisasjonen Opus Dei, som grunnla skolen i 1958 i Barcelona, basert på lignende amerikanske skoler. Harvard Business School støttet IESE i opprettelsen av sitt MBA-program i 1964, det første av sitt slag i Europa, og Harvard er fremdeles en viktig samarbeidspartner.

I 1974 utvidet IESE med Executive MBA programmer ved sitt nye campus i Madrid. I senere år har IESE vokst ved å utvide sitt campus i Barcelona (2007) og etablere lokaler i New York, München og São Paulo.

## Referanser


## Eksterne lenker
* 
* IESE Nettsted
* IESE Alumni Magazine
* IESE Insight
* Intensive kurs
* Nettsted for IESE Case Competition
San Francisco (sang)

**«San Francisco»** er tittelsangen fra filmen med samme navn fra 1936 med melodi av Bronislaw Kaper og Walter Jurmann samt tekst av Gus Kahn. Den ble fremført av Jeanette MacDonald et halvt dusin ganger i filmen og ble en hymne for dem som overlevde jordskjelvet.

Den er nå en populær sentimental allsang under offisielle tilstelninger, slik som byens årlige jordskjelvminnesfeiring. Det er én av to offisielle bysanger sammen med «I Left My Heart in San Francisco».

År senere la Judy Garland sangen til sitt konsertrepertoar med en ny introduksjon som startet slik: *«Jeg vil aldri glemme Jeanette MacDonald. Bare å tenke på henne gir mitt hjerte et pang. Jeg vil aldri glemme hvordan modige Jeanette kun stod i ruinene og sang o-o-o-og sang... San Francisco Open Your Golden Gate»*. Garland fortsatte med på synge om kabelsporvognene og
Market Street.

Den ble også sunget av rollebesetningen i *Beach Blanket Babylon* i  Candlestick Park før Game 3 i 1989 World Series den 27. oktober 1989, ti dager etter Loma Prieta-jordskjelvet.

Den blir spilt etter hver scoring av NFLs San Francisco 49ers på Candlestick Park.

## Norske versjoner
C.V. Meincke har skrevet den danske teksten som den norske bygger på. Den norske tittelen er også «San Francisco».

## Referanser
Hundekjeksflue

**Hundekjeksflue** (*Cheilosia pagana*) er en middelstor flue som tilhører familien blomsterfluene.  Den finnes over hele Norge bortsett fra deler av det indre Østlandet.

## Utseende
En nokså liten (5-9 mm), helsvart blomsterflue. Den kan særlig kjennes på antennene, der det tredje leddet er uvanlig stort, ovalt og oransje på farge. Fasettøynene kan være meget sparsomt hårete hos hannen, men er alltid nakne hos hunnen. Ansiktet er uten lange hår, kraftig uthulet under antennene, midtknølen står frem som en markert "oppstoppernese". Kroppen er blankt svart, med mest lyse hår på ryggen, mørke på sidene. Scutellum har ca. 10 lange, tynne børster langs kanten og mørke hår. Lårene er svarte med gul spiss, leggene og føttene mørkgule, leggene med en bred, svart ring i midten. Vingene er litt brunt røykfargede.

## Levevis
Denne arten påtreffes helst på åpne marker i nærheten av løvskog. Larvene utvikler seg på røttene av hundekjeks og sløke. De voksne fluene flyr i april-september.

## Utbredelse
Arten er utbredt i den palearktiske sone og i Nord-Amerika. I Norge finnes den over hele landet bortsett fra de sentrale fjellområdene i Sør-Norge og kysten av Nord-Norge.

## Systematisk inndeling
 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* hundekjeksflue, *Cheilosia pagana* (Meigen, 1822)

## Kilder
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8

## Eksterne lenker
* 
* Bilde av arten
Breipannet urteblomsterflue

**Breipannet urteblomsterflue** (*Cheilosia latifrons*) er en middelstor flue som tilhører familien blomsterfluene.  Den finnes over hele Norge.

## Utseende
En middelsstor (6–9&nbsp;mm), helsvart blomsterflue. Antennene varierer i farge fra gulrøde til mørkbrune. Fasettøynene er sparsomt hårete hos hannen, men nakne hos hunnen. Det avgrensede området langs forkanten av fasettøynene (øyelistene) er uvanlig bredt, bredere en forleggens bredde. Kroppen er blankt svart, med mest gulaktige hår. Scutellum mangler børster langs kanten og mørke hår. Lårene er svarte med gul spiss, leggene gule med en bred, svart ring i midten, føttene mørke. Vingene er litt brunt røykfargede.

## Levevis
Denne arten påtreffes helst på kalkholdige enger. Larvene utvikler seg trolig ved rothalsen på følblom (*[[Leontodon autumnalis]]*). De voksne fluene flyr i mai-september.

## Utbredelse
Arten er utbredt i den palearktiske sone vestover til det vestlige Sibir, også over hele Norge.

## Systematisk inndeling
 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* breipannet urteblomsterflue, *Cheilosia latifrons* (Zetterstedt, 1843)

## Kilder
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8

## Eksterne lenker
* 
* Bilde av arten
Elvehalsvendere

* *Erymnochelys madagascariensis*
* *Peltocephalus dumeriliana*
* *Podocnemis erythrocephala*
* *Podocnemis expansa*
* *Podocnemis lewyana*
* *Podocnemis sextuberculata*
* *Podocnemis unifilis*
* *Podocnemis vogli* 

**Elvehalsvendere** (Podocnemididae) er en liten familie av skilpadder med bare åtte arter.

De sju artene i slektene *Peltocephalus* og *Podocnemis* er utbredt i det nordlige Sør-Amerika, mens *Erymnochelys madagascariensis* finnes på Madagaskar. Fra Sør-Amerika er det også kjent flere fossile arter, blant annet kjempen *[[Stupendemys]]*.

Disse skilpaddene tilhører halsvenderne, og når hodet trekkes inn under skallet, bøyes halsen i S-form. Podocnemididae ble tidligere regnet som en underfamilie av Pelomedusidae, men har nå fått status som egen familie. Det er ikke full enighet om skrivemåten til navnet, og varianten **Podocnemidae** blir også brukt.

## Eksterne lenker
* 
*
Pudret urteblomsterflue

**Pudret urteblomsterflue** (*Cheilosia pubera*) er en middelstor flue som tilhører familien blomsterfluene.  Den finnes over hele Norge bortsett fra deler av Finnmark.

## Utseende
En nokså liten (6-8 mm), helsvart blomsterflue, ganske sterkt hårete. Særlig hannen er kraftig bestøvet (pudret) og matt, hunnen kan være noe blank. Fasettøynene er nakne. Antennene er nokså små, rødbrune til svarte. Ansiktet har et påfallende, bredt pudret tverrbånd under antennefestet. Kroppen er kledt med ganske lange, lyse hår. Beina er helsvarte, vingene litt gråaktig røykfargede.

## Levevis
Denne arten påtreffes helst på åpne våtmarker og strender ved ferskvann. De voksne fluene flyr i april-juli.

## Utbredelse
Arten er utbredt i Europa, bortsett fra de sørligste delene. I Norge finnes den over hele landet bortsett fra det nordlige Finnmark, den er også uvanlig i Nordland.

## Systematisk inndeling
 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* pudret urteblomsterflue, *Cheilosia pubera* (Zetterstedt, 1838)

## Kilder
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8

* Stuke, Jens-Hermann & Carstensen, Leif Bloss (2002) Die Biologie und Morphologie der dritten Larvenstadien von vier Mitteleuropäischen Cheilosia-Arten. Beiträge zur Entomologie 52: 283-307, Eberswalde. ISSN 005- 805X

## Eksterne lenker
*
Meiolaniidae

* *Crossochelys*
* *Niolamia*
* *Ninjemys*
* *Meiolania*

**Meiolaniidae** er en utdødd familie av store skilpadder.

Medlemmene i familien var antakelig planteetende. Hodet og halen var dekket av tykke plater med tagger og «horn». Mest kjent er *Meiolania*, som levde i Australia fra oligocen til pleistocen. På Lord Howe-øya og Ny-Caledonia overlevde denne slekten helt fram til for  siden. Den litt mindre *Ninjemys oweni* levde side om side med *Meiolania* i den australske delstaten Queensland i pleistocen.

Fra eocen i Sør-Amerika kjenner man slektene *Crossochelys* og *Niolamia*. Denne utbredelsen tyder på at familien oppstod på det sørlige superkontinentet Gondwana.

## Eksterne lenker
*
Harry Landreth

**Harry Landreth** var en amerikansk økonom og idehistoriker med spesialisering i eldre økonomisk tenking. Han var professor emeritus ved Centre College i Kentucky, USA. Han studerte særlig eldre tiders økonomiske teori og fagutvikling, og sammen med David Colander ga han ut en rekke bøker og skrifter om keynesianismens historie og gjennombrudd.

## Referanser


## Litteratur
*Harry Landreth og David C. Colander (1989). *History of Economic Theory*, Houghton Mifflin. ISBN 0-395-45691-6
*Harry Landreth og David C. Colander (1996). *The Coming of Keynesianism to America: Conversation With the Founders of Keynesian Economics*. Edward Elgar Brookfield. ISBN 978-1-85898087-4, paperback 1997: ISBN 978-1-85898602-9
*Harry Landreth og David C. Colander (1998). «Political Influence on the Textbook Keynesian Revolution: God, Man, and Laurie (sic) Tarshis at Yale», i: O.F Hamouda og B.B. Price, *Keynesianism and the Keynesian Revolution in America: A Memorial Volume in Honour of Lorie Tarshis*, Cheltenham. 

## Eksterne lenker
* Harry Landreth  på Centre Colleges hjemmesider
Ryllikurteblomstflue

**Ryllikurteblomsterflue** (*Cheilosia vernalis*) er en middelstor flue som tilhører familien blomsterfluene.  Den finnes over hele Norge bortsett fra ytre kyststrøk på Vestlandet og i Nord-Norge.

## Utseende
En nokså liten (6-7 mm), helsvart blomsterflue. Fasettøynene er tydelig hårete. Antennene er nokså små, oransje til gulbrune. Kroppen er kledt med ganske lange hår av varierende farge. Scutellum har børster langs kanten. Beina er svarte bortsett fra leggenes innerste og ytterste deler, som er gule, vingene ganske lite gråaktig røykfargede. Arten er ganske variabel, og det er mulig at det bak navnet *Cheilosia vernalis* skjuler seg et kompleks av arter.

## Levevis
Denne arten påtreffes på mange slags åpne lokaliteter, slik som enger, beitemarker, skrotemark og veikanter. Larvene lever i stenglene på ryllik og andre kurvplanter. De voksne fluene flyr i april-oktober.

## Utbredelse
Arten er utbredt over det meste av den palearktiske sone. I Norge finnes den over hele landet bortsett muligens fra ytre kyststrøk.

## Systematisk inndeling
 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* ryllikurteblomsterflue, *Cheilosia vernalis* (Fallén, 1817)

## Litteratur
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8
* Ståhls, G., Vujič, A. og Milankov, V. (2008) *Cheilosia vernalis* (Diptera, Syrphidae) complex: molecular and morphological variability. Annales Zoologici Fennici 45: 149-159. http://www.sekj.org/PDF/anz45-free/anz45-149.pdf

## Eksterne lenker
* 
* Bilde av arten
Antoni Karwowski

**Antoni Karwowski** (født 14. april 1948 i Grajewo) er en polsk maler og performance kunstner, som maler lyrisk abstrakt- og neofigurativ kunst.

## Tidlig liv
Antoni Karwowski vokste opp i en liten by øst i Polen, omgitt naturparken Biebrza Nasjonal Park. Hans far, Jozef Karwowski, var sosialarbeider og jobbet med å fremme kultur. Hans mor Larysa (født Zub) jobbet som frisør. Antoni hadde en yngre bror, Maciej. Han vokste opp i en flergenerasjonsfamilie under sterk innflytelse fra sin far og sin russiske bestefar Szymon Zub. Karwowskis første leksjon i tegning fikk han fra sin far. Dette, sammen med kontakt med sin kreative bestefar som skrev dikt og som sang gamle russiske sanger, påvirket hans senere fremtidige karrierevalg. Arven som bestod av både polsk og russisk kultur og tradisjoner sammen med en oppvekst med mye kontakt med vill natur påvirket sterkt hans kunstneriske identitet. 

## Karriere
Etter fullført høyskole Antoni begynte å male mer, samtidig som han eksperimenterte med forskjellige former for kunst. Han flyttet og byttet universiteter flere ganger, mens han forsøkte å finne en plass der han fullt ut kunne utvikle sitt talent. En periode jobbet han som gruvearbeider. Senere kom han inn på det kunstneriske fakultetet ved Nikolaus Kopernikus-universitetet i Toruń, hvor han utviklet sitt talent og ble en profesjonell kunstner. 

På begynnelsen av 1980-tallet startet Antoni sammen med Zbigniew Oleszynski «gruppe “A”», som utførte flere performance- prosjekter i Polen. Siden da var han dypt engasjert i performance-kunst. I tillegg til å organisere deltok han i forskjellige prosjekter. Siden 2003 har Karwowski organisert den internasjonale performanc-e og intermedia-festivalen i Szczecin i Polen.

Gjennom hans karriere har han skapt sin egen stil som en kunstkritiker fra Berlin har beskrevet på følgende måte: «…fra hans bilder kommer fargefullt lys, som er skapt med perfeksjon i hans workshop. Metaforer fra dette lyset gir en magisk, surrealistisk mening til figurative elementer i hans malerier. Kraften i hans malerier, foruten dekorative farger, kommer fra rikheten av symbolske meninger og fra flere lag som gjør Antoni´s malerier langt fra den enkle dekorative funksjonen.»

Han fikk i 2005 et oppdrag med å lage et stort veggpanel, som var 53m langt; for en klinikk i Dortmund i Tyskland. 

## Referanser


## Eksterne lenker
* La Porta, Barcelona
* Reimus Gallery, Essen 
* 68Elf Gallery, Köln
* Galerie Anders, Luenen
* Klinikum Dortmund
* ArtNews.org
* AND - Artist Network Database 
* Grimmuseum, Berlin
* rhiz.eu
Bjørkesevjeblomsterflue

**Bjørkesevjeblomsterflue** (***Brachyopa dorsata***) er en middelstor flue som tilhører familien blomsterfluene. Den er den vanligste arten i slekten *[[Brachyopa]]* i Norge, de fleste av de andre er sjeldne. Den finnes over hele landet, men er sjelden på Vestlandet.

## Utseende
En liten til middelsstor (6–9&nbsp;mm), gulbrun blomsterflue. Hodet er forholdsvis lite med nakne fasettøyne som møtes i pannen hos hannen, men ikke hos hunnen. Antennene er forholdsvis store, det tredje leddet nesten sirkelrundt, gulaktig. Kroppen er lite påfallende håret. Thorax har fire mørkere (grålige) lengdestriper på ryggen, de på sidene er avbrutt over vingefestet. Bakkroppen er pæreformet, gulbrun med mørk midtstripe. Beina er gulbrune og slanke. Vingene er glassklare med lysbrunt vingemerke.

## Levevis
Arten lever i ofte ganske tett skog, gjerne blandingsskog. Larven utvikler seg i nylig død ved, der det er gjærende sevje, gjerne mellom barken og veden. Denne artehn besøker sjelden blomster.
 
## Utbredelse
Den er utbredt i den palearktiske sone fra Norge i vest til Stillehavet i øst. I Norge forekommer den over det meste av landet, men mangler ytterst ved kysten.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Chrysogastrini (eventuelt Brachyopini)
******** slekten sevjeblomsterfluer, *[[Brachyopa]]* Meigen, 1822
********* bjørkesevjeblomsterflue, *Brachyopa dorsata* Zetterstedt, 1837

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
* 
* Bilder av arten
MS «Africa Mercy»

**MS «Africa Mercy»** er et sykehusskip i humanitær tjeneste for organisasjonen *[[Mercy Ships]]*. Skipet segler med Panama-flagg. Skipet er per desember 2023 et av Mercy Ships' to sykeshusskip i aktiv tjeneste. «Africa Mercy» har seks operasjonssaler og en sengepost med 78 senger.

## Historie
Skipet ble bygget som jernbanefergen MS «Dronning Ingrid» i 1980 i Helsingør i Danmark. I 1999 ble det kjøpt av Mercy Ships ved hjelp av en donasjon fra Balcraig Foundation. I april 2000 ble skipet omdøpt til «Africa Mercy», og en større ombygging startet. I mars 2007 ble ombyggingen sluttført ved A & P Shipyard i England. Prosjektet ble da omtalt som det største av sitt slag noensinne i Storbritannia.

## ''Fride på skipet''
Våren 2010 gikk fjernsynsserien *[[Fride på skipet]]* på NRK Super. Serien handlet om den åtte år gamle norske jenta Fride Tvedt, som dro på tokt med nødhjelpskipet Africa Mercy sammen med faren som er tannlege og moren som er sykepleier. Hun har ytterligere to søsken som også er med på skipet. Serien ble produsert av det kristne produksjonsselskapet TV Inter og ble et populært innslag i Barne-TV.

Skipet var også med i de to første episodene av det svenske matprogrammet *[[Landgång]]* i 2014.
## Referanser


## Eksterne lenker
* 
* 
* skipsrevyen.no *Norske lærlinger på Africa Mercy på den internasjonale sjøfartsdagen*
* hhvferry.com *Bilder og historie om skipet*
Silisili

**Silisili** eller **Mauga Silisili** er det høyeste fjellet på Samoa. Det er 1 858 moh. og ligger på øya Savai'i. Savai'i er den største skjoldvulkanøya i det sørlige Stillehavet.
Lost Love Chords

***Lost Love Chords*** er et musikkalbum med bandet Dadafon, utgitt i 2005.

## Sporliste
# «I Wish to Weep» 
# «The Garden» 
# «When Did You Leave»
# «Heel of Achilles» 
# «Van Gogh's Boat» 
# «Slow Day» 
# «Hold On» 
# «My Dream Is Dead» 
# «Days That I Knew» 
# «The Bed Split» 
# «A Tribute to Waiting» 

## Eksterne lenker
VM i skiflyging 2000

**[[VM i skiflyging|Verdensmesterskapet i skiflyging]] 2000** ble arrangert i Vikersund, Norge fra 10. til 14. februar 2000.

Mesterskapet ble svært kaotisk både på grunn av værforholdene og andre problemer. Det var planlagt offisiell trening og kvalifisering torsdag 10. og fredag 11. februar, og selve VM-konkurransene lørdag 12. og søndag 13. februar. Torsdag var det så sterk vind at salgsteltene på sletta fløy avgårde, og treningen ble avlyst. I stedet ble treningen gjennomført fredag, da vinden hadde løyet en del.

Lørdag hadde vinden økt igjen, men VM-konkurransen ble satt i gang. Etter at russiske Artur Khamidullin hadde falt stygt og pådratt seg hjernerystelse, bestemte juryen at rennet skulle fortsette. Flere hoppere protesterte og nektet å hoppe, og dermed ble konkurransen avbrutt.

Søndag var været godt, og konkurransen ble igjen satt i gang. Etter at Sven Hannawald (Tyskland) måtte nedi med hendene i et hopp på 214,5 meter, avbrøt juryen rennet og satte ned farten. Da finske Jani Soininen så falt, fant man ut at sporet i ovarennet måtte repareres. Under denne pausen ble det bestemt at den avbrutte første omgangen skulle telle som kvalifiseringsomgang. Før rennet kunne startes igjen, måtte dermed hopperne skifte startnummer. Feil på datasystemet i bakken gjorde så at det tok enda lengre tid før rennet kom i gang igjen.

Rennet kom til slutt i gang, men måtte avbrytes da det gjensto bare fire hoppere, etter at vinden hadde økt igjen.

Det ble besluttet å prøve å få gjennomført mesterskapet på mandag. Da lyktes det til slutt, og det ble gjennomført tre omganger som alle talte sammenlagt. Sven Hannawald ble verdensmester med hopp på 179,5, 188 og 196,5 meter.

## Bakken
Vikersundbakken var blitt utbygd til VM og hadde K-punkt 185 meter og jurylengde (en forløper for bakkestørrelse) 207 meter. Før mesterskapet var bakkerekorden i verdenscup- eller mesterskapssammenheng 194 meter, satt av Takanobu Okabe (Japan) 1. mars 1998. Under treningen 11. februar ble bakkerekorden forbedret tre ganger, av Andreas Goldberger (Østerrike) til 196 meter, Sven Hannawald (Tyskland) 206,5 meter, og så Andreas Goldberger igjen til 207 meter.

## Resultater

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 380 og 390
*FIS: Resultater
Oppstopperblomsterflue

**Oppstopperblomsterflue** (*Cheilosia vicina*) er en middelstor flue som tilhører familien blomsterfluene.  Den finnes over hele Norge bortsett fra ytre kyststrøk i Nord-Norge og det nordlige Finnmark.

## Utseende
En nokså liten (6-8 mm), helsvart blomsterflue. Den kjennes lettest på ansiktet, som er kraftig uthulet under antennefestet, med en midtbule som stikker ut og gjerne litt opp slik at fluen får en "oppstoppernese". Fasettøynene er nakne. Antennene er nokså små, svarte, det tredje leddet kvadratisk til sirkulært. Kroppen er kledt med ganske lange, mørke og kortere, lyse hår om hverandre. Scutellum har 6-10 børster langs kanten. Beina er svarte, vingene gråaktig røykfargede. 

## Levevis
Denne arten påtreffes helst mellom frodig urtevegetasjon i skog. Larvenes vertsplante(r) er ikkje kjent. De voksne fluene flyr i mai-juli.

## Utbredelse
Arten er utbredt over det meste av den palearktiske sone. I Norge finnes den over hele landet bortsett muligens fra ytre kyststrøk i Nord-Norge og det nordligste Finnmark.

## Systematisk inndeling
 

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** gruppen **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppe Rhingiini
******** slekt **[[urteblomsterfluer]]**, *[[Cheilosia]]* Meigen, 1822 – tallrike arter
********* oppstopperblomsterflue, *Cheilosia vicina* (Zetterstedt, 1849)

## Litteratur
* Bartsch, H. (2009) Nationalnyckeln till Sveriges flora och fauna. Tvåvingar: Blomflugor. Diptera: Syrphidae: Eristalinae & Microdontinae. ArtDatabanken SLU, Uppsala. ISBN 978-91-88506-52-8

## Eksterne lenker
*
Harbour

***Harbour*** er et musikkalbum med Dadafon fra 2004. Albumet lå to uker på VG-lista og endte med 19.-plass.

## Sporliste
# «My Brother's Comeback»
# «Isufficiency» 
# «Glorify» 
# «She's Falling» 
# «Beautiful» 
# «When I Sit Alone» 
# «Today» 
# «Raining» 
# «Hunted» 
# «Birthday» 
# «And So We Have to Say Goodbye» 

## Eksterne lenker
*
Visitor (album)

***Visitor*** er et musikkalbum med Dadafon fra 2002. Albumet lå én uke på VG-lista i 2003 og endte med 37.-plass.

## Sporliste
# «After All»
# «Move»
# «My Days Go On» 
# «Bygones» 
# «If He Comes» 
# «Release Me» 
# «Babylon» 
# «A Man's Requirements» 
# «Visitor» 
# «House of Clouds»
And I Can’t Stand Still

***And I Can't Stand Still*** er et musikkalbum med Dadafon fra 2001. Albumet ble utgitt etter at de hadde skiftet navn fra «Coloured Moods».

## Sporliste
# «Drink to me» 
# «Travel on» 
# «Afa»
# «She left me behind» 
# «Charrid» 
# «And I can't stand still»
# «Kirsi» 
# «Mamselle Marie» 
# «I'm going to sing» 
# «Abrehets song» 
# «Alabama song» 

## Eksterne lenker
*
USS «Texas» (SSN-775)

:*For andre skip med navnet USS «Texas» se [[USS «Texas»|her]].*

**USS «Texas»** (SSN 775) er en Virginia-klasse ubåt i den amerikanske marine, satt i tjeneste i 2006. Ubåten er  den andre i klassen og har fått navnet sitt etter delstaten Texas.

## Eksterne lenker
* 
* USS «Texas» hos Naval Vessel Register
EM på skøyter 1979, menn

**EM på skøyter 1979, herrer** ble avholdt på IJsselstadion i Deventer, Nederland den 20. og 21. januar 1979 med 29 deltakere fra 14 nasjoner.

Jan Egil Storholt ble europamester for andre gang. Kay Arne Stenshjemmet vant sølv mens Sovjetunionens Sergej Martsjuk tok bronse.

## Medaljevinnere
;Sammenlagtmedaljer

;Distansemedaljer

## Sammenlagt

:*NCxx = ikke kvalifiserte for den avsluttende 10 000 meteren*

## Eksterne lenker
* 
*  for EM på skøyter 1979 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org
* 
;Videoer på YouTube
*  med 21min 28sek
*  med 10min 12sek
*  med 39min 31sek
*  med 39min 23sek
*  med 23min 55sek
*  med 41min 45sek
*  med 10min 34sek
*  med 35min 58sek
*  med 6min 7sek
The Night Shines Like the Day

***The Night Shines Like the Day*** er et musikkalbum med Kristin Asbjørnsen fra 2009. 

## Sporliste
# «Green Is Everywhere» 
# «Is This the Ending?»
# «Snowflake»
# «Don't Hide Your Face from Me» 
# «Afloat»
# «And I Long to See You Again» 
# «I'm Too Heavy Now» 
# «Walk Around Me» 
# «Moment» 
# «Rain, Oh Lord» 
# «One Day My Heart Will Break» 
# «Someday I'll Carry You Home» 
# «Lose» 

## Eksterne lenker
*
VM i skiflyging 2002

**[[VM i skiflyging|Verdensmesterskapet i skiflyging]] 2002** ble arrangert i Harrachov, Tsjekkia fra 7. til 10. mars 2002.

Mesterskapet var planlagt avviklet med offisiell trening torsdag 7. og fredag 8. mars, og selve VM-konkurransen lørdag 9. og søndag 10. mars. Treningen torsdag måtte avlyses på grunn av sterk vind. Fredag ble treningen gjennomført, dog med flere pauser på grunn av vinden. Lørdag ble det avviklet to konkurranseomganger som planlagt. Sven Hannawald (Tyskland) ledet etter første konkurransedag, foran landsmannen Martin Schmitt og Matti Hautamäki (Finland). Hautamäki hadde konkurransens lengste hopp på 202,5 meter.

Et kraftig lavtrykk med sterk vind passerte Tsjekkia natt til søndag, og gjorde at den andre konkurransedagen måtte avlyses.

## Bakken
Čerťák hadde K-punkt 185 meter og jurylengde (en forløper for bakkestørrelse) 203 meter. Før mesterskapet var bakkerekorden 212,5 meter, satt av Risto Jussilainen (Finland) 14. januar 2001. I prøveomgangen 9. mars 2002 tangerte Anders Bardal (Norge) bakkerekorden før Matti Hautamäki (Finland) forbedret den til 214,5 meter.

## Resultater

Jouko Hein (Estland) var kvalifisert, men hoppet ikke.

## Kilder
*Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 380-381 og 390-391
*TJ Jiskra Harrachov: 2002 World Championships: Hill’s record was beaten
*FIS: Resultater
Wayfaring Stranger

***Wayfaring Stranger*** er et musikkalbum av tidligere vokalist i Dadafon og Krøyt, Kristin Asbjørnsen. Albumet ble utgitt i 2006.

## Sporliste
# «Trying to Get Home» 
# «I'm on My Way» 
# «Ride Up in the Chariot» 
# «Now We Take This Feeble Body» 
# «In That Morning» 
# «Come Go With Me» 
# «Wish I Was in Heaven Sitting Down» 
# «Going Up» 
# «Don't Be Weary, Traveler» 
# «I Am a Poor Wayfaring Stranger / Going over Jordan» 
# «Oh Glory»
Famntak (album)

***Famntak*** er Famntak sitt debutalbum utgitt i 2003.

## Sporliste
# «Kultursjå»
# «Famntak» 
# «Lauvfall»
# «Vårsøg»
# «Sola e komma» 
# «Neppå moå» 
# «Nordmørsminne» 
# «Haust e øyali'n» 
# «Svarrabærje» 
# «Gravøl e merradala» 
# «Månekveld»
# «Poilla- karrainn» 
# «Sol borti hjelma» 
# «Breimostjernå» 
# «E'slåttatæja»

## Kilder
Leirfivellandet

***Leirfivellandet*** er det andre albumet til Famntak, utgitt i 2006. 

## Sporliste
# «Leirfivellandet»
# «Fotefar»
# «Lang lang rekke»
# «Bloddråpetrall»
# «Spor under snø» 
# «Nydeleg» 
# «Litt lenger ned» 
# «Ved sommarstill elv» 
# «Bøgdadyret» 
# «Nordvestlandet»
# «Bansult» 
# «Svada» 

## Eksterne lenker